PMIndiaData/PMIndiaSum huggingface dataset:
പ്രധാനമന്ത്രി കുട്ടികള്‍ക്ക് ദേശീയ ധീരത പുരസ്‌ക്കാരങ്ങള്‍ സമ്മാനിച്ചു

പ്രധാനമന്ത്രി ശ്രീ നരേന്ദ്രമോദി ഇന്ന് 25 കുട്ടികള്‍ക്ക് ദേശീയ ധീരതാ പുരസ്‌ക്കാരങ്ങള്‍ സമ്മാനിച്ചു. അവാര്‍ഡ് ജേതാക്കളെയും അവരുടെ മാതാപിതാക്കളെയും അഭിനന്ദിച്ചുകൊണ്ട് ഈ കുട്ടികളുടെ ധീര പ്രവൃത്തികളുടെ പ്രധാന ഘടകങ്ങള്‍ മനസാന്നിദ്ധ്യം, നിസ്വാര്‍ത്ഥമായ അര്‍പ്പണബോധം, അപകടങ്ങളില്‍പ്പെടുന്ന സഹജീവികളോടുള്ള ദീനാനുകമ്പ തുടങ്ങിയവയാണെന്ന് പ്രധാനമന്ത്രി ചൂണ്ടിക്കാട്ടി. അവാര്‍ഡ് ജേതാക്കള്‍ ഈ ധീരപ്രവൃത്തികൊണ്ട് മാത്രം നിര്‍ത്തരുതെന്ന് അദ്ദേഹം പറഞ്ഞു. കുട്ടികള്‍ തങ്ങളുടെ ഭാവി കരുപിടിപ്പിക്കുന്നതോടൊപ്പം കഴിവിന്റെ പരമാവധി സമൂഹത്തെ സ്‌നേഹിക്കണം കേന്ദ്ര വനിതാ ശിശുക്ഷേമ മന്ത്രി ശ്രീമതി മേനകാ ഗാന്ധിയും ചടങ്ങില്‍ സന്നിഹിതരായിരുന്നു.
പ്രശസ്ത ഗമക വിദ്വാൻ   എച്ച്.ആർ കേശവ മൂർത്തിയുടെ വിയോഗത്തിൽ പ്രധാനമന്ത്രി അനുശോചിച്ചു

പ്രശസ്ത ഗമക പ്രതിഭയും പത്മശ്രീ പുരസ്കാര ജേതാവുമായ എച്ച്.ആർ കേശവ മൂർത്തിയുടെ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രി ട്വീറ്റ് ചെയ്തു; "ഗമകയെ ജനകീയമാക്കുന്നതിലും കർണാടകയുടെ തനത് സംസ്കാരം ആഘോഷിക്കുന്നതിലും ശ്രീ എച്ച്.ആർ. കേശവ മൂർത്തിയെ നാം എന്നും സ്മരിക്കും. നിരവധി വിദ്യാർത്ഥികൾക്ക് പ്രചോദനമായ മാർഗദർശനത്തിനും അദ്ദേഹം സ്മരിക്കപ്പെടും. അദ്ദേഹത്തിന്റെ വിയോഗത്തിൽ വേദനയുണ്ട്. കുടുംബത്തെയും ആരാധകരെയും അനുശോചനം അറിയിക്കുന്നു . ഓം ശാന്തി. ." –ND–
മധ്യേഷ്യൻ രാജ്യങ്ങളിലെ വിദേശകാര്യ മന്ത്രിമാർ പ്രധാനമന്ത്രിയെ സന്ദർശിച്ചു

കസാക്കിസ്ഥാൻ, കിർഗിസ് റിപ്പബ്ലിക്, താജിക്കിസ്ഥാൻ, തുർക്ക്മെനിസ്ഥാൻ, ഉസ്ബെക്കിസ്ഥാൻ എന്നിവയുടെ വിദേശകാര്യ മന്ത്രിമാർ 2021 ഡിസംബർ 20-ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു. ഇന്ത്യ-മധ്യേഷ്യ ഡയലോഗിന്റെ 3-ാമത് യോഗത്തിൽ പങ്കെടുക്കുന്നതിനായിട്ടാണ് മധ്യേഷ്യൻ രാജ്യങ്ങളിലെ വിദേശകാര്യ മന്ത്രിമാർ ന്യൂഡൽഹിയിലെത്തിയത്. മധ്യേഷ്യൻ വിദേശകാര്യ മന്ത്രിമാർ തങ്ങളുടെ പ്രസിഡന്റുമാരുടെ ആശംസകൾ പ്രധാനമന്ത്രി മോദിയെ അറിയിക്കുകയും ഇന്ത്യയുമായുള്ള ബന്ധം കൂടുതൽ ശക്തിപ്പെടുത്താനുള്ള തങ്ങളുടെ നേതൃത്വത്തിന്റെ സന്നദ്ധത ഊന്നിപ്പറയുകയും ചെയ്തു. 2021 ഡിസംബർ 18-19 തീയതികളിൽ ഇന്ത്യൻ വിദേശകാര്യ മന്ത്രിയുടെ അധ്യക്ഷതയിൽ നടന്ന ഇന്ത്യ-മധ്യേഷ്യ ഡയലോഗിന്റെ ചർച്ചകൾ അവർ പ്രധാനമന്ത്രിയോട് വിശദീകരിച്ചു, അത് വ്യാപാരം, ബന്ധം, വികസന പങ്കാളിത്തം, അഫ്ഗാനിസ്ഥാനിലെ സ്ഥിതി ഉൾപ്പെടെയുള്ള മേഖലയിലെ സംഭവ വികാസങ്ങൾ എന്നിവയിൽ സമ്മേളനം ശ്രദ്ധ കേന്ദ്രീകരിച്ചു. . ‘വിപുലീകരിച്ച അയൽപക്കത്തിന്റെ’ ഭാഗമായ മധ്യേഷ്യൻ രാജ്യങ്ങളുമായുള്ള ദീർഘകാല ബന്ധങ്ങൾക്ക് ഇന്ത്യ നൽകുന്ന പ്രാധാന്യം പ്രധാനമന്ത്രി ഊന്നിപ്പറഞ്ഞു. ഈ വർഷത്തെ സ്വാതന്ത്ര്യത്തിന്റെ 30-ാം വാർഷികത്തിൽ മന്ത്രിമാർക്ക് അദ്ദേഹം തന്റെ ആശംസകൾ അറിയിച്ചു. 2015-ൽ എല്ലാ മധ്യേഷ്യൻ രാജ്യങ്ങളിലേക്കും തുടർന്ന് കസാക്കിസ്ഥാൻ, ഉസ്ബെക്കിസ്ഥാൻ, കിർഗിസ് റിപ്പബ്ലിക് എന്നിവിടങ്ങളിലേക്കുമുള്ള തന്റെ അവിസ്മരണീയ സന്ദർശനങ്ങൾ അദ്ദേഹം അനുസ്മരിച്ചു. ഇന്ത്യൻ സിനിമകൾ, സംഗീതം, യോഗ തുടങ്ങിയവയുടെ ജനപ്രീതി കണക്കിലെടുത്ത് ഇന്ത്യയും മധ്യേഷ്യയും തമ്മിൽ സാംസ്കാരികവും ജനങ്ങളും തമ്മിലുള്ള ബന്ധം നിലനിർത്തേണ്ടതിന്റെ പ്രാധാന്യം പ്രധാനമന്ത്രി എടുത്തു പറഞ്ഞു . ഇന്ത്യയും മധ്യേഷ്യയും തമ്മിലുള്ള വർധിച്ച സാമ്പത്തിക സഹകരണത്തിന്റെ സാധ്യതകളും അതിൽ ബന്ധത്തിന്റെ പങ്കും അദ്ദേഹം അടിവരയിട്ടു. ഇന്ത്യ-മധ്യേഷ്യൻ സംഭാഷണം ഇന്ത്യയും മധ്യേഷ്യൻ രാജ്യങ്ങളും തമ്മിലുള്ള മികച്ച ഉഭയകക്ഷി ബന്ധത്തിന് ആക്കം കൂട്ടി. ഇന്ത്യയും മധ്യേഷ്യൻ രാജ്യങ്ങളും തമ്മിലുള്ള നയതന്ത്ര ബന്ധത്തിന്റെ 30-ാം വാർഷികം അടുത്ത വർഷം ആഘോഷിക്കും.
മഹാത്മാ ഗാന്ധിക്ക് അദ്ദേഹത്തിന്റെ പുണ്യതിഥിയില്‍ പ്രധാനമന്ത്രി ശ്രദ്ധാഞ്ജലി അര്‍പ്പിച്ചു

മഹാത്മാ ഗാന്ധിയുടെ പുണ്യതിഥിയില്‍ പ്രധാനമന്ത്രി ശ്രീ. നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അര്‍പ്പിച്ചു. ‘ബാപ്പുവിനെ അദ്ദേഹത്തിന്റെ പുണ്യതിഥിയില്‍ സ്മരിക്കുന്നു. അദ്ദേഹത്തിന്റെ മൂല്യങ്ങള്‍ക്കായി നിലകൊള്ളാനും, അദ്ദേഹം കാട്ടി തന്ന പാത പിന്‍തുടരാനുമുള്ള നമ്മുടെ പ്രതിബദ്ധത നാം ഊട്ടിയുറപ്പിക്കുന്നു’, പ്രധാനമന്ത്രി പറഞ്ഞു.
കൊക്രജാർ  ആക്രമണത്തെ പ്രധാനമന്ത്രി അപലപിച്ചു

അസമിലെ കൊക്രജാറിലുണ്ടായ ആക്രമണത്തിൽ പ്രധാനമന്ത്രി ദുഃഖം പ്രകടിപ്പിക്കുകയും ആക്രമണത്തെ ശക്തിയായി അപലപിക്കുകയും ചെയ്തു. ” കൊക്രജാറിലുണ്ടായ ആക്രമണത്തിൽ ദുഖമുണ്ട് . ഞങ്ങൾ അതിനെ ശക്തിയായി അപലപിക്കുന്നു. ചിന്തകളും പ്രാത്ഥനകളും ഉറ്റവർ നഷ്ടപെട്ട കുടുംബങ്ങളോടും പരുക്കേറ്റവരോടുമൊപ്പം. ആഭ്യന്തര മന്ത്രലയം ആസാം ഗവൺമെൻറുമായി ബന്ധപ്പെട്ടു വരികയാണ് . ഒപ്പം സ്ഥിതിഗതികൾ സസൂഷ്മം നിരീക്ഷിച്ചു വരികയുമാണ് ,” പ്രധാനമന്ത്രി പറഞ്ഞു.
ഭായ് തരു സിംഗ് ജിയുടെ 300-ാം ജന്മവാർഷികത്തോടനുബന്ധിച്ച് പ്രധാനമന്ത്രി അദ്ദേഹത്തിന് ശ്രദ്ധാഞ്ജലി അർപ്പിച്ചു

ഭായ് തരു സിംഗ് ജിയുടെ 300-ാം ജന്മവാർഷികത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു "അദ്ദേഹത്തിന്റെ 300-ാം ജന്മവാർഷികത്തിന്റെ പ്രത്യേക അവസരത്തിൽ ഞാൻ മഹാ ഭായ് തരു സിംഗ് ജിയെ വണങ്ങുന്നു. അദ്ദേഹത്തിന്റെ പേര് എല്ലായ്പ്പോഴും ധൈര്യത്തിന്റെയും നിർഭയത്വത്തിന്റെയും പര്യായമായിരിക്കും. തന്റെ സംസ്കാരത്തെക്കുറിച്ചും ധാർമ്മികതയെക്കുറിച്ചും എല്ലായ്പ്പോഴും അഭിമാനിച്ചിരുന്ന അദ്ദേഹം ഒരിക്കലും അനീതിക്ക് വഴങ്ങിയില്ല. അദ്ദേഹം ദശലക്ഷക്കണക്കിന് ആളുകളെ പ്രചോദിപ്പിക്കുന്നു" .പ്രധാനമന്ത്രി ട്വീറ്റ് ചെയ്തു.
പ്രധാനമന്ത്രിയും ദക്ഷിണാഫ്രിക്കന്‍ പ്രസിഡന്റുമായി ടെലിഫോണില്‍ ചര്‍ച്ച നടത്തി

ദക്ഷിണാഫ്രിക്കന്‍ പ്രസിഡന്റ് ബഹുമാനപ്പെട്ട സിറില്‍ രാമഫോസയുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില്‍ സംസാരിച്ചു. കോവിഡ്- 19 മഹാവ്യാധി ഉയര്‍ത്തുന്ന ആഭ്യന്തരവും മേഖലാതലത്തിലും ആഗോള തലത്തിലും ഉള്ളതുമായ വെല്ലുവിളികളെ സംബന്ധിച്ചുള്ള വീക്ഷണങ്ങള്‍ ഇരു നേതാക്കളും പങ്കുവെച്ചു. തങ്ങളുടെ ജനതയുടെ ആരോഗ്യം സംരക്ഷിക്കുന്നതിനും കോവിഡ്- 19 നിമിത്തമുള്ള സാമ്പത്തിക പ്രത്യാഘാതം പരമാവധി കുറച്ചുകൊണ്ടുവരുന്നതിനും അതതു ഗവണ്‍മെന്റുകള്‍ കൈക്കൊണ്ടുവരുന്ന നടപടികള്‍ ഇരുവരും വിശദീകരിച്ചു. വെല്ലുവിളി നിറഞ്ഞ ഈ നാളുകളില്‍ ദക്ഷിണാഫ്രിക്കയ്ക്ക് ആവശ്യമായ അവശ്യമരുന്നുകള്‍ ലഭ്യമാക്കുന്നതിനു സാധ്യമായ എല്ലാ സഹായവും പ്രധാനമന്ത്രി വാഗ്ദാനം ചെയ്തു. മഹാവ്യാധിയെ തടുക്കാനുള്ള പ്രവര്‍ത്തനം വന്‍കരയില്‍ ആകമാനം ഏകോപിപ്പിക്കുന്നതിനായി ആഫ്രിക്കന്‍ യൂണിയന്‍ അധ്യക്ഷനെന്ന നിലയില്‍ പ്രസിഡന്റ് രാമഫോസ നടത്തിവരുന്ന പ്രതികരണാത്മകമായ പങ്കിനെ പ്രധാനമന്ത്രി അഭിനന്ദിച്ചു. ഇന്ത്യയും ആഫ്രിക്കയുമായുള്ള നൂറ്റാണ്ടുകള്‍ പഴക്കമുള്ള സൗഹൃദവും ജനങ്ങള്‍ തമ്മിലുള്ള ബന്ധവും ഓര്‍മിപ്പിച്ച അദ്ദേഹം, വൈറസിനെതിരെ ആഫ്രിക്ക സംയുക്തമായി നടത്തിവരുന്ന ശ്രമങ്ങള്‍ക്ക് ഇന്ത്യയുടെ പൂര്‍ണ പിന്‍തുണ പ്രഖ്യാപിച്ചു.
തെക്കന്‍ കൊറിയയുമായി കയറ്റുമതിക്കുള്ള ധാരണാപത്രത്തിന് അംഗീകാരം

പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം എക്‌പോര്‍ട്ട്-ഇംപോര്‍ട്ട് ബാങ്ക് ഓഫ് ഇന്ത്യയും (എക്‌സിം) എക്‌പോര്‍ട്ട്-ഇംപോര്‍ട്ട് ബാങ്ക് ഓഫ് കൊറിയയും(കെക്‌സിം) തമ്മിലുള്ള നിര്‍ദ്ദിഷ്ട ധാരണാപത്രത്തിന് അംഗീകാരം നല്‍കി. ഇന്ത്യയിലെ അടിസ്ഥാന സൗകര്യ വികസനത്തിനും മൂന്നാം ലോക രാജ്യങ്ങളിലെ ചരക്കുകളുടെയും സേവനങ്ങളുടെയും വിതരണത്തിനും ഒന്‍പത് ബില്ല്യന്‍ ഡോളറിന്റെ കയറ്റുമതി വായ്പയ്ക്കുള്ളതാണ് കരാര്‍. വാര്‍ഷിക ധനകാര്യ ഉഭയകക്ഷി ചര്‍ച്ചകള്‍ക്കായി 2017 ജൂണ്‍ 14-15 തീയതികളില്‍ ധനമന്ത്രി ശ്രീ. അരുണ്‍ ജെയ്റ്റിലിയുടെ കൊറിയ സന്ദര്‍ശനവേളയില്‍ സിയോളില്‍ വച്ച് രണ്ടു ബാങ്കുകളും തമ്മില്‍ ധാരണാപത്രം ഒപ്പിടും. ഈ തീരുമാനം രാജ്യത്തിന്റെ അന്താരാഷ്ട്ര കയറ്റുമതി പരിപോഷിപ്പിക്കും. അതോടൊപ്പം കൊറിയയും ഇന്ത്യയും തമ്മിലുള്ള രാഷ്ട്രീയ സാമ്പത്തിക ബന്ധങ്ങള്‍ കൂടുതല്‍ ആഴത്തിലുള്ളവയാക്കുകയും ചെയ്യും. ഈ കയറ്റുമതി വായ്പാ സഹായം എക്‌സിം ബാങ്കിലൂടെ വായ്പയായി ഇന്ത്യയിലെ സ്മാര്‍ട്ട് സിറ്റികള്‍, റെയില്‍വേ, ഊര്‍ജ്ജ ഉല്‍പ്പാദനം, പ്രസരണം എന്നിവ ഉള്‍പ്പെടെയുള്ള മുന്‍ഗണനാ പദ്ധതികള്‍ക്ക് ലഭ്യമാക്കും. പകരം ഇന്ത്യയില്‍ നിന്നും കൊറിയയില്‍ നിന്നും ചരക്കുകളും സേവനങ്ങളും മൂന്നാംലോക രാജ്യങ്ങളിലേക്ക് പദ്ധതിയുടെ ഭാഗമായി നല്‍കും. പദ്ധതി നടത്തിപ്പിനുള്ള തന്ത്രം ധാരണാപത്രത്തിലേര്‍പ്പെടുന്ന കക്ഷികള്‍ തമ്മില്‍ പരസ്പര കൂടിയാലോചനയിലൂടെ തീരുമാനിക്കും. സാമ്പത്തിക സഹായത്തിന്റെ ഘടന, നിലവിലെ സൗകര്യങ്ങളും നടപടിക്രമങ്ങളും പുനപരിശോധിക്കല്‍ തുടങ്ങിയവ ഇതിലുള്‍പ്പെടും. എക്‌സിം ബാങ്ക് ഇന്ത്യയിലെ ലാഭകരമായ പദ്ധതികള്‍ കണ്ടെത്തും. മൂന്നാം ലോക രാജ്യങ്ങളിലെ ലാഭകരമായ പദ്ധതികള്‍ രണ്ടു ഏജന്‍സികളും ചേര്‍ന്നായിരിക്കും കണ്ടെത്തുക. നിക്ഷേപവായ്പയായിട്ടാണ് 9 ബില്യണ്‍ യു.എസ്. ഡോളര്‍ ലഭ്യമാക്കുക. ഒരു നിശ്ചിത അളവ് കൊറിയന്‍ ഇറക്കുമതി ഉള്‍പ്പെടുന്ന പദ്ധതികള്‍ക്കായിരിക്കും സഹായം ലഭിക്കുക. പലിശനിരക്ക് ഒ.ഇ.സി.ഡി കയറ്റുമതി വായ്പാ മാനദണ്ഡ പ്രകാരമായിരിക്കും. ഉദ്ദേശ്യം സംബന്ധിച്ച് എക്‌സിമിന് തൃപ്തികരമാണെങ്കില്‍ ഒരു നിക്ഷേപകന്‍ എന്ന നിലയ്ക്ക് കെക്‌സിമിന്പങ്കാളിയാകാതെ തന്നെ ഈ പണം വിനിയോഗിക്കാന്‍ കഴിയും. മൂന്നാം ലോകരാജ്യങ്ങളിലേക്ക് ചരക്കുകളും സേവനങ്ങളും ഇന്ത്യ, കൊറിയ എന്നീ രാജ്യങ്ങളില്‍ നിന്ന് വിതരണം ചെയ്യുകയെന്നത് ധാരണാപത്രം തുറന്നിടുന്ന അധിക പന്ഥാവാണ്. ഇത് അനുഭവജ്ഞാത്തിന്റെ പരസ്പര കൈമാറ്റം, ധനകാര്യ കയറ്റുമതി ഇറക്കുമതി പ്രവര്‍ത്തനങ്ങളുടെ വിവരങ്ങള്‍ പങ്കുവയ്ക്കല്‍, പദ്ധതി അവലോകനവും ബന്ധപ്പെട്ട മേഖലകളില്‍ ഉല്‍പ്പാദിപ്പിക്കപ്പെടുന്ന അറിവിന്റെ പങ്കുവയ്ക്കല്‍ തുടങ്ങിയവയൊക്കെ ഇതിലുള്‍പ്പെടും.
കുവൈത്തിലെ പ്രവാസി വിദ്യാര്‍ത്ഥി സമ്മാനതുക ഇന്ത്യന്‍ കരസേനാ ക്ഷേമനിധിക്ക് സംഭാവന ചെയ്തു

കുവൈത്തില്‍ താമസിക്കുന്ന പ്രവാസി വിദ്യാര്‍ത്ഥിയായ മാസ്റ്റര്‍ റിദ്ധിരാജ് കുമാര്‍ തനിക്ക് ലഭിച്ച സമ്മാനത്തുകയായ 18,000 രൂപയുടെ ചെക്ക് കരസേനാ ക്ഷേമനിധിക്കുള്ള സംഭാവനയായി പ്രധാനമന്ത്രി ശ്രീ. നരേന്ദ്ര മോദിക്ക് കൈമാറി. റിദ്ധി രാജിന്റെ അമ്മയും ഒപ്പമുണ്ടായിരുന്നു. വിദ്യാഭ്യാസ ഗവേഷണത്തിനായുള്ള ആസ്‌ട്രേലിയന്‍ കൗണ്‍സിലിന്റെ (എ.സി.ഇ.ആര്‍) പഠനം മെച്ചപ്പെടുത്തുന്നതിനുള്ള അന്താരാഷ്ട്ര ബഞ്ച്മാര്‍ക്ക് പരീക്ഷയില്‍ പശ്ചിമേഷ്യയില്‍ നിന്ന് കണക്കിലും, സയന്‍സിലും ഏറ്റവും കൂടുതല്‍ മികവ് പ്രദര്‍ശിപ്പിച്ചതിനാണ് 80 കുവൈത്തി ദിനാറിന്റെ (18,000 രൂപ) സമ്മാനം കുവൈത്തിലെ ഇന്ത്യന്‍ എജ്യൂക്കേഷണല്‍ സ്‌കൂള്‍ വിദ്യാര്‍ത്ഥയായ റിദ്ധി രാജിന് ലഭിച്ചത്. പഠനത്തില്‍ കാഴ്ചവച്ച മികവിനും, മഹാമനസ്‌കതയ്ക്കും ശ്രീ. നരേന്ദ്ര മോദി റിദ്ധി രാജിനെ അഭിനന്ദിച്ചു. നിരവധി നൂതന ആശയങ്ങളുടെ സൃഷ്ടാവാണ് ഈ കുട്ടിയെന്നും പ്രധാനമന്ത്രിക്ക് ബോധ്യമായി. ‘ഓരോ കുട്ടിയും പ്രതിഭാശാലിയാണ്’ എന്ന പദ്ധതിയില്‍ പ്രവര്‍ത്തിക്കുന്ന താന്‍ കുട്ടികളിലെ പ്രാഗത്ഭ്യം കണ്ടെത്തുന്നതിനായി ഇന്ത്യയിലെ അദ്ധ്യാപകര്‍ക്ക് സൗജന്യമായി സെമിനാറുകള്‍ നടത്താറുണ്ടെന്ന് റിദ്ധി രാജിന്റെ അമ്മയായ ശ്രീമതി കൃപാ ഭട്ട് പ്രധാനമന്ത്രിയെ അറിയിച്ചു. നവീന പഠ്യപദ്ധതികള്‍ പ്രചരിപ്പിക്കാന്‍ കാണിക്കുന്ന പ്രതിബദ്ധതയ്ക്ക് പ്രധാനമന്ത്രി അവരെയും അനുമോദിച്ചു.
ബ്രിട്ടീഷ് പ്രധാനമന്ത്രിയായി ചുമതലയേറ്റ ശ്രീമതി തെരേസ മെയ്ക്ക് പ്രധാനമന്ത്രിയുടെ അഭിനന്ദനങ്ങള്‍

ഇന്ത്യ-യു.കെ. ബന്ധം മെച്ചപ്പെടുത്തിയതിനു ശ്രീ. ഡേവിഡ് കാമറൂണിനെ പ്രശംസിച്ചു ബ്രിട്ടീഷ് പ്രധാനമന്ത്രിയായി ചുമതലയേറ്റ ശ്രീമതി തെരേസ മെയ്‌യെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ഇന്ത്യ-യു.കെ. ബന്ധം മെച്ചപ്പെടുത്തുന്നതില്‍ മുന്‍ പ്രധാനമന്ത്രി ശ്രീ. ഡേവിഡ് കാമറൂണ്‍ നല്‍കിയ സേവനങ്ങളെ പ്രശംസിക്കുകയും ചെയ്തു. “പുതിയ ബ്രിട്ടീഷ് പ്രധാനമന്ത്രിയായി ചുമതലയേറ്റ തെരേസ മെയ്ക്ക് അഭിനന്ദനങ്ങള്‍. ഇന്ത്യ-യു.കെ.ബന്ധം മെച്ചപ്പെടുത്താനായി അവരുമായി സഹകരിച്ചു പ്രവര്‍ത്തിക്കാനായി കാത്തിരിക്കുകയാണ്. ഇന്ത്യ-യു.കെ. ബന്ധം മെച്ചപ്പെടുത്തുന്നതില്‍ നിര്‍ണായക സംഭാവനകള്‍ നല്‍കിയ ഡേവിഡ് കാമറൂണിനെ അഭിനന്ദിക്കുകയും ചെയ്യുന്നു.” – പ്രധാനമന്ത്രി പറഞ്ഞു.
‘ഡെസ്റ്റിനേഷന്‍ ഉത്തരാഖണ്ഡ്: നിക്ഷേപക ഉച്ചകോടി 2018’നെ പ്രധാനമന്ത്രി അഭിസംബോധന ചെയ്തു

ഡെറാഡൂണില്‍ 'ഡെസ്റ്റിനേഷന്‍ ഉത്തരാഖണ്ഡ്: നിക്ഷേപക ഉച്ചകോടി 2018'നെ പ്രധാനമന്ത്രി ശ്രീ. നരേന്ദ്ര മോദി അഭിസംബോധന ചെയ്തു. ഇന്ത്യ അതിവേഗം പുരോഗമിച്ചുകൊണ്ടിരിക്കുന്ന കാലമാണ് ഇതെന്ന് അദ്ദേഹം പറഞ്ഞു. വരുന്ന ദശാബ്ദങ്ങളില്‍ ഇന്ത്യ ലോകത്തിന്റെ തന്നെ വളര്‍ച്ചയുടെ ഒരു കേന്ദ്രമായിത്തീരുമെന്നു പൊതുവേ കരുതപ്പെടുന്നുണ്ടെന്നു പ്രധാനമന്ത്രി വ്യക്തമാക്കി. ഇന്ത്യയുടെ സാമ്പത്തിക പരിഷ്‌കരണത്തിന്റെ വേഗവും അളവും അഭൂതപൂര്‍വമാണെന്ന് അദ്ദേഹം പറഞ്ഞു. ബിസിനസ് ചെയ്യുന്നത് എളുപ്പമായുള്ള രാഷ്ട്രങ്ങളുടെ പട്ടികയില്‍ ഇന്ത്യയുടെ സ്ഥാനം 42 റാങ്ക് മുന്നിലേക്ക് ഉയര്‍ന്നു എന്നു പ്രധാനമന്ത്രി ഓര്‍മിപ്പിച്ചു. നികുതിപരിഷ്‌കരണത്തെക്കുറിച്ച് അദ്ദേഹം പരാമര്‍ശിച്ചു. ഇന്‍സോള്‍വന്‍സി ആന്‍ഡ് ബാങ്ക്‌റപ്റ്റ്‌സി കോഡ്, ബിസിനസ് ചെയ്യുന്നത് എളുപ്പമാക്കിത്തീര്‍ത്തുവെന്നും ശ്രീ. നരേന്ദ്ര മോദി പറഞ്ഞു. സ്വാതന്ത്ര്യലബ്ധി മുതല്‍ നടപ്പാക്കിയതില്‍ ഏറ്റവും വലിയ നികുതിപരിഷ്‌കാരം ജി.എസ്.ടി. നടപ്പാക്കലാണെന്നു പ്രധാനമന്ത്രി വെളിപ്പെടുത്തി. ഇതു രാജ്യത്തെ ഒറ്റ വിപണിയാക്കി മാറ്റുകയും നികുതിയുടെ അടിത്തറ വിപുലപ്പെടുത്തുകയും ചെയ്തു എന്നും അദ്ദേഹം പറഞ്ഞു. അടിസ്ഥാനസൗകര്യ മേഖല അതിവേഗം വികസിച്ചുവരികയാണെന്നു പ്രധാനമന്ത്രി വെളിപ്പെടുത്തി. റോഡ് നിര്‍മാണം, റെയില്‍പ്പാത നിര്‍മാണം, പുതിയ മെട്രോ സംവിധാനങ്ങള്‍, അതിവേഗ റയില്‍ പദ്ധതി, ചരക്ക് ഇടനാഴികള്‍ എന്നീ പ്രവൃത്തികള്‍ അതിവേഗം നടന്നുവരുന്നതിനെക്കുറിച്ച് അദ്ദേഹം പരാമര്‍ശിച്ചു. വ്യോമയാന രംഗത്തും ജനങ്ങള്‍ക്കു വീട്, ഊര്‍ജം, മാലിന്യമുക്തമായ ഇന്ധനം, ആരോഗ്യ-ബാങ്കിങ് സേവനങ്ങള്‍ എന്നിവ ലഭ്യമാക്കുന്നതിലും ഉണ്ടായിട്ടുള്ള പുരോഗതിയെക്കുറിച്ചു പ്രധാനമന്ത്രി വിശദീകരിച്ചു. അടുത്തിടെ ആരംഭിച്ച ആയുഷ്മാന്‍ ഭാരത് പദ്ധതി രണ്ടാം നിര, മൂന്നാം നിര നഗരങ്ങളിലുള്ള ആരോഗ്യരംഗത്തെ അടിസ്ഥാനസൗകര്യ വികസനത്തിന്റെ വേഗം വര്‍ധിപ്പിക്കുമെന്ന് അദ്ദേഹം ചൂണ്ടിക്കാട്ടി. പുതിയ ഇന്ത്യ നിക്ഷേപം നടത്തുന്നതിനുള്ള വലിയ കേന്ദ്രമാണെന്നും 'ഡെസ്റ്റിനേഷന്‍ ഉത്തരാഖണ്ഡ്' ഈ ആവേശത്തെ പ്രതിനിധാനം ചെയ്യുന്നുവെന്നും പ്രധാനമന്ത്രി പറഞ്ഞു. നിക്ഷേപകര്‍ക്കു സൗകര്യമൊരുക്കാന്‍ സംസ്ഥാനത്തു കൈക്കൊണ്ടുവരുന്ന നടപടിക്രമങ്ങളെക്കുറിച്ച് അദ്ദേഹം പരാമര്‍ശിച്ചു. എല്ലാ കാലാവസ്ഥയിലും ഉപയോഗ യോഗ്യമായ ചാര്‍ധാം റോഡ് പദ്ധതി, ഋഷികേശ്-കാണ്‍പ്രയാഗ് റെയില്‍വൈ ലൈന്‍ പദ്ധതി എന്നിവ ഉള്‍പ്പെടെ കണക്റ്റിവിറ്റി വര്‍ധിപ്പിക്കുന്നതിനായി സംസ്ഥാനത്തു നടപ്പാക്കിവരുന്ന പദ്ധതികളുടെ പുരോഗതി പ്രധാനമന്ത്രി പ്രസംഗത്തില്‍ വിശദീകരിച്ചു. വിനോദസഞ്ചാര മേഖലയില്‍ സംസ്ഥാനത്തിനുള്ള അനന്തമായ സാധ്യതകളെക്കുറിച്ച് അദ്ദേഹം പരാമര്‍ശിച്ചു. ഭക്ഷ്യസംസ്‌കരണം, പുനരുപയോഗിക്കാവുന്ന ഊര്‍ജം എന്നീ മേഖലകളില്‍ നടപ്പാക്കിവരുന്ന പദ്ധതികളെക്കുറിച്ചും ശ്രീ. നരേന്ദ്ര മോദി പറഞ്ഞു. 'മെയ്ക്ക് ഇന്‍ ഇന്ത്യ' പദ്ധതിയുടെ നേട്ടങ്ങളെക്കുറിച്ചും സൂചിപ്പിച്ചു.
ഭോപ്പാലിലെ മെട്രോ റെയില്‍പ്പാതയ്ക്ക് അനുഗ്രഹം

ഭോപ്പാലിലെ നഗരപ്രദേശങ്ങളെയും പ്രധാന പൊതു കേന്ദ്രങ്ങളെയും ബന്ധിപ്പിക്കുന്നതും കരോന്ദ് സര്‍ക്കില്‍ മുതല്‍ എ.ഐ.ഐ.എം.എസ്. വരെയും ഭദ്ഭദ സ്‌ക്വയര്‍ മുതല്‍ രത്‌നഗിരി തിരഹ വരെയുമുള്ള രണ്ട് ഇടനാഴികള്‍ ഉള്‍പ്പെട്ടതുമായ ഭോപ്പാല്‍ മെട്രോ റെയില്‍ പദ്ധതിക്കു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. വിശദാംശങ്ങള്‍: 1. ഉയരത്തിലുള്ളതും ഭാഗികമായി ഭൂഗര്‍ഭമായുള്ളതും (ഭോപ്പാല്‍ റെയില്‍വേ സ്റ്റേഷനിലും ബസ് സ്റ്റേഷനിലും) 16 സ്റ്റേഷനുകളോടു കൂടിയതു(14 എണ്ണം ഉയരത്തിലുള്ളതും രണ്ടെണ്ണം ഭൂഗര്‍ഭമായുള്ളതും)മായ എ.ഐ.ഐ.എം.എസ്. ഇടനാഴിയുടെ ദൈര്‍ഘ്യം 14.99 കിലോമീറ്ററാണ്. 2. ഉയരത്തിലുള്ള 14 സ്‌റ്റേഷനുകളോടുകൂടിയ ഭാദ്ഭദ മുതല്‍ രത്‌നഗിരി തിരഹ വരെയുള്ള ഇടനാഴി 12.88 കിലോമീറ്റര്‍ ദൈര്‍ഘ്യമുള്ളതാണ്. 3. നഗരത്തിരക്കില്‍ ചെലവു കുറഞ്ഞതും ആശ്രയിക്കാവുന്നതും സുരക്ഷിതവും ഒപ്പം അപകടങ്ങള്‍, മലിനീകരണം, യാത്രാസമയം, ഊര്‍ജോപയോഗം, സാമൂഹിക വിരുദ്ധമായ സംഭവങ്ങള്‍ എന്നിവ കുറച്ചുകൊണ്ടുവരാന്‍ ഉതകുന്നതും സുസ്ഥിര വികസനത്തിനായി നഗരവികസനവും ഭൂമിയുടെ ഉപയോഗവും നിയന്ത്രിക്കുന്നതുമാണു പദ്ധതി. 4. 6941.40 കോടി രൂപ ചെലവു പ്രതീക്ഷിക്കുന്ന പദ്ധതി നാലു വര്‍ഷംകൊണ്ട് പൂര്‍ത്തിയാക്കും. നേട്ടങ്ങള്‍: ഭോപ്പാല്‍ മെട്രോ റെയില്‍ പദ്ധതികൊണ്ട് പ്രത്യക്ഷമായും പരോക്ഷമായും ഭോപ്പാലിലെ 23 ലക്ഷം ജനങ്ങള്‍ക്കു ഗുണമുണ്ടാകും എന്നാണു പ്രതീക്ഷിക്കപ്പെടുന്നത്. ഇടനാഴികളില്‍ റെയില്‍വേ സ്റ്റേഷനുകളും ബി.ആര്‍.ടി.എസ്. സ്റ്റേഷനുകളും ഉള്‍പ്പെട്ട ബഹുതല ഏകീകൃത സംവിധാനമാണ് ഉണ്ടാവുക. ബസുകളുടെ ശൃംഖലയും യന്ത്രവല്‍കൃതവും അല്ലാത്തതുമായ ഗതാഗത സംവിധാനവും ഒരുക്കും. ട്രാന്‍സിറ്റ് ഓറിയന്റഡ് ഡെവലപ്‌മെന്റ് (ഡി.ഒ.ഡി.), ട്രാന്‍സ്ഫര്‍ ഓഫ് ഡെവലപ്‌മെന്റ് റൈറ്റ്‌സ് (ടി.ഡി.ആര്‍.) എന്നിവയിലൂടെ വ്യാല്യൂ കാപ്ചര്‍ ഫിനാന്‍സിങ് (വി.സി.എഫ്.) വഴിയും വാടകയില്‍നിന്നും പരസ്യങ്ങളില്‍നിന്നും യാത്രാക്കൂലിയിതര ബോക്‌സ് റെവന്യൂ പദ്ധതിക്കു ലഭിക്കും. വീടിനടുത്തുവെച്ചു തന്നെ നഗരത്തിന്റെ വിവിധ ഭാഗങ്ങളിലേക്കു തീവണ്ടി ലഭിക്കുമെന്നതിനാല്‍ ഈ മെട്രോ റെയില്‍ കടന്നുപോകുന്ന പ്രദേശങ്ങളില്‍ താമസിക്കുന്നവര്‍ക്കു ഗുണം ചെയ്യും. നഗരഹൃദയത്തിലൂടെ കടന്നുപോകുന്ന കരോന്ദ്-എ.ഐ.ഐ.എം.എസ്. ഇടനാഴി ജനസാന്ദ്രതയേറിയ പ്രദേശങ്ങളെ ബസ് സ്റ്റേഷനുമായും റെയില്‍വേ സ്റ്റേഷനുകളുമായും എ.ഐ.ഐ.എം.എസുമായും ബന്ധിപ്പിക്കും. യാഥാര്‍ഥ്യമാകാനിരിക്കുന്ന സ്മാര്‍ട് സിറ്റിയുടെ ഏരിയ ബേസ്ഡ് ഡെവലപ്‌മെന്റി(എ.ബി.ഡി.)നെ ബി.എഫ്.ഐ.ഇ.എല്ലുമായും സമീപത്തുള്ള വ്യവസായ മേഖലയുമായും ബന്ധിപ്പിക്കുന്നതാണ് ഭാദ്ഭധ മുതല്‍ രത്‌നഗിരി വരെയുള്ള ഇടനാഴി. പരിസ്ഥിതി സൗഹൃദപൂര്‍ണവും സുസ്ഥിരവുമായ പൊതുഗതാഗതം താമസക്കാര്‍ക്കും യാത്രക്കാര്‍ക്കും വ്യാവസായിക മേഖലയിലെ തൊഴിലാളികള്‍ക്കും സഞ്ചാരികള്‍ക്കും മെട്രോ പ്രദാനം ചെയ്യും. പുരോഗതി: പദ്ധതി നടപ്പാക്കുന്നതിനായി മധ്യപ്രദേശ് റെയില്‍ മെട്രോ റെയില്‍ കോ ലിമിറ്റഡ് (എം.പി.എം.ആര്‍.സി.എല്‍.) രൂപീകരിച്ചിട്ടുണ്ട്. കേന്ദ്ര ഗവണ്‍മെന്റും മധ്യപ്രദേശ് ഗവണ്‍മെന്റും തുല്യ പങ്കാളിത്തത്തോടെ നിക്ഷേപം നടത്തിയും യൂറോപ്യന്‍ ഇന്‍വെസ്റ്റ്‌മെന്റ് ബാങ്കില്‍നിന്നു വായ്പയെടുത്തും ഭോപ്പാല്‍ മെട്രോ റയില്‍ പദ്ധതിക്കു പണം കണ്ടെത്തും. ഭോപ്പാല്‍ മെട്രോ റെയില്‍ പദ്ധതിയുടെ ജനറല്‍ കണ്‍സള്‍ട്ടന്റായി ഡി.ബി. എന്‍ജിനീയറിങ് ആന്‍ഡ് കണ്‍സള്‍ട്ടിങ് ജി.എം.ബി.എച്ചും ലൂയി ബര്‍ഗര്‍ എസ്.എ.എസും ജിയോ ഡാറ്റ എന്‍ജിനീയറിങ്ങും ചേര്‍ന്നു നിയമിക്കപ്പെട്ടു. പ്രഥമ സിവില്‍ ജോലികള്‍ക്കുള്ള ദര്‍ഘാസ് ക്ഷണിച്ചുകഴിഞ്ഞു. ജോലി ഉടന്‍ ആരംഭിക്കും.
ഒഡിയ സംഗീതജ്ഞനും ഗായകനുമായ പ്രഫുല്ല കറിന്റെ നിര്യാണത്തിൽ പ്രധാനമന്ത്രി അനുശോചിച്ചു

പ്രമുഖ ഒഡിയ സംഗീതജ്ഞനും ഗായകനുമായ പ്രഫുല്ല കറിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഒഡിയ സംസ്‌കാരത്തിനും സംഗീതത്തിനും നൽകിയ സംഭാവനകൾക്ക് അദ്ദേഹം സ്മരിക്കപ്പെടുമെന്ന് ശ്രീ മോദി പറഞ്ഞു. പ്രധാനമന്ത്രി ട്വീറ്റ് ചെയ്തു : "ശ്രീ പ്രഫുല്ല കർ ജിയുടെ വേർപാടിൽ വേദനിക്കുന്നു. ഒഡിയ സംസ്‌കാരത്തിനും സംഗീതത്തിനും നൽകിയ സംഭാവനകൾക്ക് അദ്ദേഹം സ്മരിക്കപ്പെടും. ബഹുമുഖ വ്യക്തിത്വത്താൽ അനുഗ്രഹീതനായിരുന്ന അദ്ദേഹത്തിന്റെ സർഗ്ഗാത്മകത അദ്ദേഹത്തിന്റെ സൃഷ്ടികളിൽ പ്രതിഫലിച്ചു. അദ്ദേഹത്തിന്റെ കുടുംബത്തിനും ആരാധകർക്കും അനുശോചനം. ഓം ശാന്തി."
വ്യോമസേനയില്‍ 17 മാസത്തേയ്ക്ക് എയര്‍ മാര്‍ഷല്‍ തസ്തിക സൃഷ്ടിക്കും

2014 ഡിസംബര്‍ 1 മുതല്‍ 2016 ഏപ്രില്‍ 30 വരെയുള്ള 17 മാസക്കാലയളവില്‍ ഇന്ത്യന്‍ കരസേനയില്‍ എയര്‍ മാര്‍ഷലിന്റെ ഒരു അധിക തസ്തിക സൃഷ്ടിക്കാന്‍ പ്രധാനമന്ത്രി ശ്രീ.നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രി സഭാ യോഗം തീരുമാനിച്ചു. സായുധസേന ട്രൈബ്യൂണല്‍ (പ്രിന്‍സിപ്പ്ല്‍ ബെഞ്ച്) ന്റെ ഉത്തരവ് പാലിക്കുന്നതിന് വേണ്ടിയാണിത്. 2014ലെ സ്‌പെഷ്യല്‍ പ്രമോഷന്‍ ബോര്‍ഡിന്റെ ശുപാര്‍ശ പ്രകാരം വ്യോമസേനയിലെ എറോനോട്ടിക്കല്‍ എഞ്ചിനീയറിംഗ് ശാഖയിലെ അതിവിശിഷ്ടസേനാ മെഡലിന് അര്‍ഹനായ സഞ്ജയ് ശര്‍മ്മയുടെ സ്ഥാനക്കയറ്റത്തിന് കേന്ദ്ര നിയമന കാര്യ സമിതിയുടെ അനുമതി നേടാന്‍ വേണ്ടിയാണിത്. ഈ അധിക തസ്തിക സൃഷ്ടിക്കുന്നതിലൂടെ സൂപ്രീംകോടതി ഉത്തരവും പാലിക്കപ്പെടും. 2014 ഡിസംബര്‍ 1 മുതല്‍ സഞ്ജയ് ശര്‍മ്മയെ എയര്‍മാര്‍ഷല്‍ തസ്തികയ്‌ലേയ്ക്കുള്ള സ്ഥാനക്കയറ്റത്തിന് പരിഗണിക്കും.
ശ്രീ. ബാല്രാജ് മധോക്കിന്റെ നിര്യാണത്തില് പ്രധാനമന്ത്രി അനുശോചിച്ചു

ശ്രീ. ബാല്രാജ് മധോക്കിന്റെ നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘പ്രത്യയശാസ്ത്രത്തോടു ബല്രാജ് മധോക് ജിക്കുണ്ടായിരുന്ന കടപ്പാട് തീവ്രമായിരുന്നു. അദ്ദേഹത്തിന്റെ ചിന്തകള്ക്കു നല്ല കൃത്യതയുണ്ടായിരുന്നു. നിസ്വാര്ഥനായ അദ്ദേഹം രാഷ്ട്രത്തിനും സമൂഹത്തിനുമായി ജീവിതം ഉഴിഞ്ഞുവെക്കുകയായിരുന്നു. പല അവസരങ്ങളിലും ബല്രാജ് മധോക് ജിയുമായി ഇടപഴകാന് അവസരം ലഭിച്ചിട്ടുണ്ട്. അദ്ദേഹത്തിന്റെ വിയോഗം ദുഃഖകരമാണ്. അദ്ദേഹത്തിന്റെ കുടുംബത്തെ അനുശോചനങ്ങള് അറിയിക്കുന്നു. ആത്മാവിനു നിത്യശാന്തി നേരുന്നു.’ -പ്രധാനമന്ത്രി വ്യക്തമാക്കി.
ദേശീയ ഉരുക്കു നയം 2017 മന്ത്രിസഭ അംഗീകരിച്ചു

പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം ദേശീയ ഉരുക്കുനയം (എന്‍.എസ്.പി.) 2017ന് അംഗീകാരം നല്‍കി. ഉരുക്കുമേഖലയ്ക്ക് ഊര്‍ജം പകരുകയെന്ന ഗവണ്‍മെന്റിന്റെ ദീര്‍ഘകാല നയം പുതിയ ഉരുക്കുനയത്തില്‍ പ്രതിഫലിക്കുന്നു. ആഭ്യന്തരമായി ഉരുക്കിന്റെ ഉപയോഗം വര്‍ധിപ്പിക്കാനും ഉയര്‍ന്ന നിലവാരമുള്ള ഉരുക്കിന്റെ ഉല്‍പാദനം ഉറപ്പുവരുത്താനും സാങ്കേതികമായി മുന്‍പന്തിയിലുള്ളതും ആഗോളതലത്തില്‍ മത്സരക്ഷമതയാര്‍ന്നതുമായ ഉരുക്കു വ്യവസായം സൃഷ്ടിക്കാനും ഇതിലൂടെ ലക്ഷ്യമിടുന്നു. സ്വകാര്യ ഉല്‍പാദകര്‍ക്കു നയപരമായ പിന്‍തുണയും നേതൃത്വവും നല്‍കുകവഴി ഉരുക്ക് ഉല്‍പാദനത്തില്‍ സ്വാശ്രയത്വം നേടിയെടുക്കല്‍, ശേഷിവര്‍ധന പ്രോത്സാഹിപ്പിക്കല്‍, ആഗോള മത്സരക്ഷമതയുള്ള ഉരുക്ക് ഉല്‍പാദന ശേഷി വികസിപ്പിച്ചെടുക്കല്‍, താങ്ങാവുന്ന ചെലവിലുള്ള ഉല്‍പാദനം, ഇരുമ്പയിരും കല്‍ക്കരിയും പ്രകൃതിവാതകവും ആഭ്യന്തരമായി ലഭ്യമാക്കല്‍, വിദേശനിക്ഷേപത്തിനു സൗകര്യമൊരുക്കല്‍, ആഭ്യന്തരവിപണിയില്‍ ഉരുക്കിനുള്ള ആവശ്യകത വര്‍ധിപ്പിക്കല്‍ തുടങ്ങിയവയാണ് എന്‍.എസ്.പി. 2017ന്റെ സവിശേഷതകള്‍.
സോനിപതില്‍ മൂന്ന് ദേശീയപാതാ പദ്ധതികള്ക്ക്  പ്രധാനമന്ത്രി തറക്കല്ലിട്ടു

ഹരിയാനയിലെ സോനിപതില്‍ മൂന്ന് ദേശീയപാതാ പദ്ധതികള്ക്ക് പ്രധാനമന്ത്രി ശ്രീ.നരേന്ദ്ര മോദി ഇന്ന് (05 നവമ്പര്‍, 2015) തറക്കല്ലിട്ടു. പണംകൊണ്ട് റോഡുകള്‍ നിര്മ്മി ക്കുകയല്ല ചെയ്യുന്നത്, റോഡുകളാണ് പണം ഉല്പ്പാലദിപ്പിക്കുന്നതെന്ന് പൊതുയോഗത്തെ അഭിസംബോധനചെയ്ത് പ്രധാനമന്ത്രി പറഞ്ഞു. അടിസ്ഥാനസൗകര്യ പദ്ധതികളായ റോഡുകളും വൈദ്യുതിയും ആണ് വികസനത്തിന് ആദ്യംവേണ്ട ഘടകങ്ങളെന്ന് പ്രധാനമന്ത്രി പറഞ്ഞു. അടിസ്ഥാനസൗകര്യങ്ങള്‍ ഒരുക്കിക്കഴിഞ്ഞാല്‍ വികസനവും ജീവിതനിലവാരവും ഉയരുമെന്ന് അദ്ദേഹം പറഞ്ഞു. ഹരിയാനയുടെ വളര്ച്ച്ക്ക് ഈ പാതകള്‍ വേഗം പകരുമെന്ന് അദ്ദേഹം വ്യക്തമാക്കി. അടിസ്ഥാനസൗകര്യപദ്ധതികള്‍ വേഗത്തില്‍ നടപ്പിലാക്കാനും നടപടിക്രമങ്ങള്‍ ലഘൂകരിക്കാനും ഗവണ്മെലന്റ് ശ്രമിച്ചുകൊണ്ടിരിക്കുകയാണെന്ന് പ്രധാനമന്ത്രി പറഞ്ഞു. പദ്ധതികള്‍ നടപ്പിലാക്കുന്നതുസംബന്ധിച്ച പുരോഗതി അറിയാന്‍ വിവര സാങ്കേതികവിദ്യയിലധിഷ്ടിതമായ പ്രഗതി സംവിധാനംവഴി സംസ്ഥാനങ്ങളുമായി ആശയവിനിമയം നടത്തുന്നകാര്യം പ്രധാനമന്ത്രി എടുത്തുപറഞ്ഞു. വൈദ്യുതി ഇല്ലാത്ത 18000 ഗ്രാമങ്ങളില്‍ 1000 ദിവസത്തിനകം വൈദ്യുതി എത്തിക്കുന്നതിനും 2022ഓടെ രാജ്യംമുഴുവന്‍ 24 മണിക്കൂറും വൈദ്യുതി ലഭ്യമാക്കുന്നതിനുമുള്ള തന്റെ കാഴ്ചപ്പാട് പ്രധാനമന്ത്രി ഊന്നിപ്പറഞ്ഞു. കേന്ദ്രമന്ത്രിമാരായ നിതിന്‍ ഗഡ്കരി, ചൗധരി ബീരേന്ദര്സി്ങ് എന്നിവരും സന്നിഹിതരായിരുന്നു.
ആശുറാ ദിനത്തിൽ ഹസ്രത്ത് ഇമാം ഹുസൈന്റെ രക്തസാക്ഷിത്വം പ്രധാനമന്ത്രി അനുസ്മരിച്ചു

പ്രധാനമന്ത്രി ശ്രീ നരേന്ദ്ര മോദി, ഹസ്രത്ത് ഇമാം ഹുസൈന്റെ ത്യാഗങ്ങൾ ഓർക്കുകയും അദ്ദേഹത്തിന്റെ ധൈര്യവും നീതിയോടുള്ള പ്രതിബദ്ധതയും അനുസ്മരിക്കുകയും ചെയ്തു. ഒരു ട്വീറ്റിൽ പ്രധാനമന്ത്രി പറഞ്ഞു; "ഹസ്രത്ത് ഇമാം ഹുസൈന്റെ ത്യാഗങ്ങൾ നാം ഓർക്കുന്നു, അദ്ദേഹത്തിന്റെ ധൈര്യവും നീതിയോടുള്ള പ്രതിബദ്ധതയും നാം ഓർക്കുന്നു. സമാധാനത്തിനും സാമൂഹിക സമത്വത്തിനും അദ്ദേഹം വലിയ പ്രാധാന്യം നൽകി."
പ്രധാനമന്ത്രി ജാപ്പനീസ് പ്രധാനമന്ത്രിയുമായി ടെലിഫോണില്‍ സംഭാഷണം നടത്തി

ജാപ്പനീസ് പ്രധാനമന്ത്രി ഷിന്‍സോ ആബേയുമായുമായി പ്രധാനമന്ത്രി ശ്രീ നരേന്ദ്ര മോദി ഇന്ന് ടെലിഫോണിലൂടെ സംസാരിച്ചു. കോവിഡ്-19 മഹാമാരിയെത്തുടര്‍ന്ന് ആഗോളതലത്തിലെ ആരോഗ്യ സാമ്പത്തിക മേഖലകളിലെ വെല്ലുവിളികളെക്കുറിച്ച് ഇരു നേതാക്കളൂം ചര്‍ച്ച നടത്തി. ഈ പ്രതിസന്ധിയെ നേരിടുന്നതിന് തങ്ങളുടെ രാജ്യങ്ങള്‍ കൈക്കൊണ്ട നടപടികളെക്കുറിച്ചും അവര്‍ സംസാരിച്ചു. ഈ പ്രതിസന്ധിഘട്ടത്തില്‍ ഈ രാജ്യങ്ങളില്‍ അകപ്പെട്ടുപോയ തങ്ങളുടെ പൗരന്മാര്‍ക്ക് ഇരു രാജ്യങ്ങളും നല്‍കിയ പിന്തുണയ്ക്കും സൗകര്യങ്ങള്‍ക്കും ഇരു നേതാക്കളും പരസ്പരം അഭിനന്ദിക്കുകയും അത്തരം സഹകരണം തുടരുന്നതിന് സമ്മതിക്കുകയും ചെയ്തു. ഈ മഹാമാരിയില്‍ നിന്നും ഉടലെടുക്കുന്ന വെല്ലുവിളികള്‍ക്ക് പരിഹാരം കാണുന്നതിന് ലോകത്തെ സഹായിക്കുന്നതിന് ഇന്ത്യാ-ജപ്പാന്‍ പങ്കാളിത്തം നിര്‍ണ്ണായക പങ്കുവഹിക്കുമെന്നും ഇരു നേതാക്കളും സമ്മതിച്ചു.
ഗുജറാത്തിലെ വെള്ളപ്പൊക്ക ബാധിത പ്രദേശങ്ങളില്‍ പ്രധാനമന്ത്രി ഇന്ന് വ്യോമ നിരീക്ഷണം നടത്തും

കനത്ത മഴയും വെള്ളപ്പൊക്കവും മൂലം ഗുജറാത്തിന്റെ വിവിധ ഭാഗങ്ങളില്‍ ഉളവായിട്ടുള്ള സ്ഥിതി വിശേഷത്തെ കുറിച്ച് സംസ്ഥാന മുഖ്യമന്ത്രി ശ്രീ. വിജയ് രൂപാനി പ്രധാനമന്ത്രി ശ്രീ. നരേന്ദ്ര മോദിയുമായി ന്യൂ ഡല്‍ഹിയില്‍ പാര്‍ലമെന്റ് ഹൗസില്‍ ഇന്ന് നടന്ന കൂടിക്കാഴ്ചയില്‍ ധരിപ്പിച്ചു. പുതിയ രാഷ്ട്രപതിയുടെ സത്യപ്രതിജ്ഞാ ചടങ്ങിന് ശേഷം വടക്കന്‍ ഗുജറാത്തിലെ വെള്ളപ്പൊക്ക ബാധിത മേഖലകളില്‍ വ്യോമ നിരീക്ഷണം നടത്താന്‍ പ്രധാനമന്ത്രി ഉടന്‍ തന്നെ തീരുമാനിച്ചു.
ഒഡിഷയിലെ  ആംഗുൾ  ജില്ലയിലെ  ബസ് അപകടത്തിൽ പ്രാധാനമന്ത്രിയുടെ  അനുശോചനം

ഒഡിഷയിലെ ആംഗുൾ ജില്ലയിലുണ്ടായ ബസ്സ് അപകടത്തിൽ ഒട്ടേറെ ജീവൻ നഷ്ടമായതിൽ പ്രധാനമന്ത്രി ശ്രീ. നരേന്ദ്ര മോദി ദുഃഖം രേഖപ്പെടുത്തി. ” ഒഡിഷയിലെ ആംഗുൾ ജില്ലയിലുണ്ടായ ബസ്സപകടം ഹൃദയഭേദകമാണ് . മരണമടഞ്ഞവരുടെ കുടുംബാംഗങ്ങങ്ങളോടും പരിക്കേറ്റവരോടുമൊപ്പമാണ് എന്റെ ചിന്തകളും പ്രാർത്ഥനകളും,” പ്രധാനമന്ത്രി പറഞ്ഞു.
ഛത്തീസ്ഗഢില്‍ സി.ആര്‍.പി.എഫ്. ജവാന്‍മാര്‍ ആക്രമിക്കപ്പെട്ടതു ദൗര്‍ഭാഗ്യകരം: പ്രധാനമന്ത്രി

ഛത്തീസ്ഗഢില്‍ സി.ആര്‍.പി.എഫ്. ജവാന്‍മാര്‍ക്കു നേരെയുണ്ടായ ആക്രമണം ഭീരുത്വം നിറഞ്ഞതും ദൗര്‍ഭാഗ്യകരവുമാണെന്നു പ്രധാനമന്ത്രി ശ്രീ. നരേന്ദ്ര മോദി പ്രസ്താവിച്ചു. സി.ആര്‍.പി.എഫ്. ജവാന്‍മാരുടെ ധൈര്യത്തെ പ്രശംസിച്ച പ്രധാനമന്ത്രി, രക്തസാക്ഷികള്‍ നടത്തിയ ജീവത്യാഗം വെറുതെയാവില്ലെന്നു വ്യക്തമാക്കി. ‘ഛത്തീസ്ഗഢില്‍ സി.ആര്‍.പി.എഫ്. ജവാന്‍മാര്‍ക്കു നേരെയുണ്ടായ ആക്രമണം ഭീരുത്വം നിറഞ്ഞതും ദൗര്‍ഭാഗ്യകരവുമാണ്. അവിടത്തെ സാഹചര്യം നാം ശ്രദ്ധാപൂര്‍വം നിരീക്ഷിച്ചുവരികയാണ്. സി.ആര്‍.പി.എഫ്. ജവാന്‍മാരുടെ ധീരത അഭിമാനമുണര്‍ത്തുന്നതാണ്. രക്തസാക്ഷികള്‍ കാട്ടിയ ത്യാഗം വെറുതെയാവില്ല. അവരുടെ കുടുംബങ്ങളെ അനുശോചനം അറിയിക്കുന്നു. ഛത്തീസ്ഗഢില്‍ നടന്ന ആക്രമണത്തില്‍ പരുക്കേറ്റവര്‍ പരമാവധി നേരത്തേ സുഖം പ്രാപിക്കട്ടെ.’, പ്രധാനമന്ത്രി പറഞ്ഞു.
വിരമിക്കുന്ന രാജ്യസഭാംഗങ്ങൾക്ക് പ്രധാനമന്ത്രി യാത്രയയപ്പ് നൽകി

പ്രധാനമന്ത്രി ശ്രീ നരേന്ദ്ര മോദി ഇന്ന് രാജ്യസഭയിൽ നിന്ന് വിരമിക്കുന്ന എല്ലാ അംഗങ്ങളുടെയും സംഭാവനകളെ അഭിനന്ദിക്കുകയും അവർക്ക് ഭാവിയിലേക്കുള്ള ആശംസകൾ നേരുകയും ചെയ്തു. വിരമിക്കുന്ന അംഗങ്ങളുടെ അനുഭവപരിചയത്തിന്റെ മൂല്യം ചൂണ്ടിക്കാട്ടിയ പ്രധാനമന്ത്രി, അവരുടെ വിടവാങ്ങലിനൊപ്പം, ശേഷിക്കുന്ന അംഗങ്ങളുടെ ഉത്തരവാദിത്തം വർധിക്കുന്നു, കാരണം അവർ പുറത്തുപോകുന്ന അംഗങ്ങളുടെ ചരിത്രം മുന്നോട്ട് കൊണ്ടുപോകേണ്ടതുണ്ടെന്ന് പറഞ്ഞു. രാജ്യത്തിന്റെ എല്ലാ ഭാഗങ്ങളുടെയും വികാരങ്ങൾ, ആത്മാവ്, വേദന, ആനന്ദം എന്നിവ ഈ സഭ പ്രതിഫലിപ്പിക്കുന്നുവെന്ന് പ്രധാനമന്ത്രി പറഞ്ഞു. ഒരു അംഗം എന്ന നിലയിൽ സഭയ്‌ക്ക് നാം വളരെയധികം സംഭാവന ചെയ്യുന്നു എന്നത് ശരിയാണെങ്കിലും, അസംഖ്യം നിറങ്ങളുള്ള ഇന്ത്യൻ സമൂഹത്തിന്റെ വർത്തമാനവും സംവിധാനങ്ങളും അനുഭവിക്കാൻ സഭ അവസരം നൽകുന്നതിനാൽ എല്ലാ ദിവസവും സഭയും നമുക്ക് ധാരാളം നൽകുന്നു എന്നതും സത്യമാണെന്നും ശ്രീ മോദി പറഞ്ഞു. ചില അംഗങ്ങൾ സഭയിൽ നിന്ന് വിരമിക്കുന്നുണ്ടാകാമെന്നും എന്നാൽ അവർ തങ്ങളുടെ അനുഭവ സമ്പത്ത്‌ രാജ്യത്തിന്റെ എല്ലാ കോണുകളിലേക്കും എത്തിക്കുമെന്നും പ്രധാനമന്ത്രി പറഞ്ഞു. ഭാവിതലമുറയ്ക്ക് ഉപകാരപ്രദമായ ഒരു പ്രമാണമായി അംഗങ്ങൾ തങ്ങളുടെ ഓർമ്മകൾ എഴുതണമെന്നും പ്രധാനമന്ത്രി നിർദ്ദേശിച്ചു. അംഗങ്ങൾക്ക് രാജ്യത്തിന്റെ ദിശ രൂപപ്പെടുത്തുകയും സ്വാധീനിക്കുകയും ചെയ്യുന്നു, തങ്ങളുടെ ഓർമ്മകൾ വ്യവസ്ഥാപിതമായ രീതിയിൽ രാജ്യത്തിന്റെ വികസനത്തിന് ഉപയോഗിക്കാമെന്ന് അദ്ദേഹം പറഞ്ഞു. ആസാദി കാ അമൃത് മഹോത്സവത്തിന്റെ ആഘോഷത്തിൽ ജനങ്ങളെ പ്രചോദിപ്പിക്കാൻ പ്രധാനമന്ത്രി വിരമിക്കുന്ന അംഗങ്ങളോട് അഭ്യർത്ഥിച്ചു.